Na temelju članka 3. stavka 13., članka 4. stavka 1., članka 15. stavka 2. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 – pročišćeni tekst, 82/04, 178/04, 38/09,79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 3/12 i 3/13 – pročišćeni tekst), Gradsko vijeće Grada Koprivnice na \_\_\_ sjednici održanoj \_\_\_\_\_\_\_\_\_\_\_2017. godine, donijelo je

**ODLUKU**

**o dopunama Odluke o komunalnim djelatnostima na području Grada Koprivnice**

**Članak 1.**

U Odluci o komunalnim djelatnostima na području Grada Koprivnice („Glasnik Grada Koprivnice“ broj 3/12, 2/14, 2/15, 5/15. i 2/16. – pročišćeni tekst ) u članku 2., iza točke 9., dodaje se nova točka 10., koja glasi:

“10. prijevoz putnika u javnom prometu.”.

**Članak 2.**

U članku 3., iza stavka 9., dodaje se novi stavak 10. koji glasi:

“Pod pojmom “prijevoz putnika u javnom prometu” razumijeva se prijevoz putnika u cestovnom prometu na linijama koje utvrđuje Grad Koprivnica.”.

**Članak 3.**

U članku 6., iza alineje 9., dodaje se nova alineja 10., koja glasi:

“- prijevoz putnika u javnom prometu.”.

**Članak 4.**

Ova Odluka stupa na snagu prvi dan od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 910-01/14-01/0027

URBROJ:

Koprivnica, 7. veljače 2017.

PREDSJEDNIK:

Zoran Gošek, dipl. ing.

**OBRAZLOŽENJE**

Zakonom o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 – pročišćeni tekst, 82/04, 178/04, 38/09,79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) propisano je koje se djelatnosti smatraju komunalnim djelatnostima. Također su propisani mogući načini i uvjeti njihovog obavljanja, izvori financiranja, a jedinicama lokalne samouprave dane su značajne ovlasti vezane za ustrojstvo i funkcioniranje komunalnog gospodarstva na njihovom području. Nadalje, Zakonom o komunalnom gospodarstvu utvrđeno je da se prijevoz putnika u javnom prometu smatra komunalnom djelatnošću u smislu samog Zakona.

Grad Koprivnica je u sklopu projekta Civitas Dyn@mo provodio mjere K 1.3. Planiranje javnog prijevoza u Gradu Koprivnici i K 2.2. Javni prijevoz nulte emisije u sklopu kojih je uspostavljena testna linija javnog prijevoza i nabavljena dva autobusa na električni pogon koji služe za prijevoz putnika na testnoj liniji.

Predlaže se da se Odlukom o komunalnim djelatnostima na području Grada Koprivnice obuhvati javni prijevoz putnika, da se ista djelatnost povjeri Gradskom komunalnom poduzeću Komunalac na upravljanje, i to iz razloga što navedeni subjekt rukovodi sustavom javnih bicikala Grada Koprivnice „Bicko“ te je ova usluga javnog prijevoza nadopuna djelatnosti. Također, Gradsko komunalno poduzeće „Komunalac“, d.o.o., posjeduje resurse za obavljanje predmetne djelatnosti.

Sukladno svemu navedenom predlaže se Gradskom vijeću Grada Koprivnice donošenje Odluke o dopunama Odluke o komunalnim djelatnostima na području Grada Koprivnice.

|  |  |
| --- | --- |
| Nositelji izrade akta:Upravni odjel za društvene djelatnosti i europske poslovePročelnikDarko Ledinski, prof.  | Predlagatelj akta:Zamjenik koji obnašadužnost gradonačelnikaMišel Jakšić, dipl. oec. |